**Kinnitatud direktori käskkirjaga**

**3.03.2021, nr 1-2/27**

**Alu kooli päevakava**

1. **Üldosa**

1.1 Päevakava sätestab koolipäeva vältel korraldatavate tegevuste toimumisjärjestuse ja nende ajalise kestuse.

1.2 Päevakava kehtestatakse põhikooli- ja gümnaasiumiseaduse § 25 lõike 6, § 38 lõike 2, sotsiaalministri määruse „Tervisekaitsenõuded kooli päevakavale ja õppekorraldusele” § 6, 8, 10 ja 12.

1.3 Päevakava koostamisel on arvestatud õpilase vanusest ja füsioloogilistest iseärasustest tulenevat tervise seisundit, töövõimet ning õpivalmidust, õppeainete raskust ning õppeülesannete täitmiseks sobivaid õppeviise ja -meetodeid.

1.4 Kooliväsimuse vältimiseks koostatakse õpikoormuse vaheldumist kajastav tunniplaan ning jaotatakse õppetegevus ühtlaselt õppeaasta õppepäevade vältel.

Õppepäeva tunniplaanis vahelduvad humanitaarained reaal- ja oskusainetega arvestusega, et üldjuhul on õpilase õpi- ja töövõime suurem päeva esimeses pooles ning teisipäeval ja kolmapäeval.

1. **Õppetundide ja vahetundide ajad**

2.1 Koolimaja on avatud tööpäevadel kell 7.30-16.00

2.2 Õppetunnid algavad vastavalt tunniplaanile kell 8.15. Tunniplaan on avalikustatud kooli kodulehel ja stendil. Õppetundide ja vahetundide ajaline kestvus kajastub tunniplaanis.

|  |  |
| --- | --- |
| 8.00 – 8.15 | Õpilaste ja õpetajate kogunemine, ettevalmistus koolipäevaks |
| 8.15 – 9.00 | I tund |
| 9.10 – 9.55 | II tund |
| 10.05 – 10.50 | III tund |
| 10.50 – 11.10 | õuevahetund |
| 11.10 – 11.55 | IV tund |
| 11.55 – 12.15 | söögivahetund |
| 12.15 – 13.00 | V tund |
| 13.10 – 13.55 | VI tund |

2.3 Õppetund vaheldub vahetunniga ja õppetundide ajaline kava koostatakse õppetunni vahetu läbiviija poolt, kui õppetunnid toimuvad individuaaltunnina, konsultatsioonina, e-õppena ja õppekäiguna, millede kestused vastavad põhikooli- ja gümnaasiumi seadusele §24 lõige 5.

2.4 Söögivahetund kestab 20 minutit, mis lähtub sotsiaalministri 15. jaanuari 2008. a määrusest nr 8 „Tervisekaitsenõuded toitlustamisele koolieelses lasteasutuses ja koolis“ §4 lõike 1, mis kajastab söögiaja minimaalset aega pikkusega 15. minutit.

2.5 Õppetunnid toimuvad tunniplaani alusel, mis koostatakse lähtuvalt kooli õppekava tunnijaotusplaanist ning on kooskõlas Põhikooli- ja Gümnaasiumiseaduses lubatud õppetundide nädalakoormusega.

2.6 Distantsõppe korral lepivad õpetajad õpilastega kokku õppe üksikasjad ning teavitavad sellest Stuudiumi kaudu. Distantsõppes rakendatav tunniplaan tehakse teatavaks Stuudiumi kaudu.

**3. Õppetundide ja vahetundide ajalist kestust kajastav loetelu distantsõppe korral**

3.1 Kui klassile rakendatakse tunniplaanijärgset distantsõpet, siis õpe toimub vastavalt tunniplaanile, kus õppetund vaheldub vahetunniga, sh söögivahetunniga.

3.2 Kui klassile ei rakendata tunniplaanijärgset õpet, siis toimub õpe vastavalt õpetaja antud juhistele.

**4. Õppetegevuste toimumise järjestust kajastav loetelu**

4.1 Õppetegevuste toimumise järjestust kajastav loetelu on esitatud kooli tunniplaanis, kus esitatakse õppetundide nimetus ja ainet õpetav õpetaja.

Tunniplaan on kättesaadav kooli veebilehe kaudu: alulakool.edu.ee

4.2 Distantsõppe tegevuste toimumise järjestust kajastav loetelu on kättesaadav elektroonilise õppeinfosüsteemi Stuudium kaudu.

**5. Õpetajate konsultatsioonid**

Kool tagab õpilasele, kellel tekib ajutine mahajäämus eeldatavate õpitulemuste saavutamisel,

täiendava pedagoogilise juhendamise väljaspool õppetunde. Konsultatsioonide ajad määratakse iga õppeaasta alguses ning sellekohane info on kättesaadav kooli stendil.

**6. Kooli õppekava toetavate õppekavaväliste tegevuste järjestus ja ajaline kestus**

6.1 Kooli õppekava toetavat õppekavavälist tegevust korraldab kool huviringidena.

6.2 Huviringi tundide järjestus ja ajaline kestus klassiti on kättesaadav kooli veebilehe kaudu: alulakool.edu.ee

6.3 Pikapäevarühma tegevuste toimumise järjestust kajastav loetelu ning nende ajaline kestus klassiti on esitatud pikapäevarühma tegevuste kavas. Pikapäevarühma tegevuste kavas on ette nähtud:

a) aeg puhkuseks vabas õhus ja huvitegevuseks;

b) kehaliselt aktiivne tegevus, mida sisustatakse olenevalt ilmastikutingimustest kas õues või ruumis;

c) aeg koduste õpiülesannete täitmiseks;

d) täiendav eine- või lõunasöök;

e) vahetunnid tegevuste vahel.

Pikapäevarühma tegevuste kava on kättesaadav kooli veebilehe kaudu: alulakool.edu.ee

6.4 Õppekavaväline tegevus on distantsõppe perioodil peatatud, välja arvatud juhul, kui õppekavaväline tegevus on tehniliselt ja sisuliselt võimalik õpilaste ja õpetaja vahelisel kokkuleppel distantsõppena.

6.5 Pikapäevarühma tegevus on distantsõppeperioodil peatatud. Individuaalsel ja eelneval kokkuleppel on võimalikud konsultatsioonid distantsõppena õpilastele, kes vajavad täiendatud juhendatud õpet.